Vilnis Beķeris
Vilnis Beķeris (dzimis 1944. gada 24. septembrī Ventspilī) ir latviešu aktieris. 1963. gadā beidzis Rīgas 2. vidusskolu. 1971. gadā absolvējis Latvijas Valsts konservatorijas Teātra fakultāti. No 1966. līdz 1979. gadam bijis Nacionālā teātra aktieris. No 1979. līdz 1990. gadam bijis Latvijas PSR Valsts operas un baleta teātra direktora vietnieks. Ir kino studijas AL KO direktors un Latvijas Leļļu teātra valdes loceklis. Filmējies vairākās latviešu un ārzemju filmās, tai skaitā "Rīgas sargi", "Ziemassvētku jampadracis", "Duplets", "Depresija", "Zītaru dzimta", "Dubultslazds", "Mirāža", "Zvaigžņu inspektors" un "Salavecīša personiskā dzīve".